2 сьнежня

## Падзеі
* 1766 — Швэцыя першай у сьвеце ўводзіць Пастанову аб свабодзе друку.
* 1805 — параза расейскіх і аўстрыйскіх войскаў у Бітве пад Аўстэрліцам ад арміі Напалеона
* 1852 — падзеньне Другой рэспублікі ў Францыі і ўсталяваньне Другой імпэрыі з імпэратарам Напалеонам III на чале
* 1920 — Александропальская дамова паміж Турцыяй і Армэніяй, якая скончыла армяна-турэцкую вайну
* 1939 — адкрыты міжнародны аэрапорт імя Фіёрэла Лагуардыі ў Нью-Ёрку
* 1942 — зьдзейсьнены Манхэтэнскі праект (першая штучная ланцужковая ядзерная рэакцыя)
* 1946 — дамова аб аб’яднаньні акупацыйных зон Нямеччыны, якую падпісалі Вялікабрытанія і ЗША ў Нью-Ёрку, гэтым паклаўшы пачатак Бізоніі
* 1956 — група рэвалюцыянэраў на чале зь Фідэлем Кастра, якая прыплыла з Мэксыкі на яхце «Гранма», высаджваецца на Кубе
* 1971 — утварэньне Аб’яднаных Арабскіх Эміратаў
* 1990 — кааліцыя на чале з канцлерам Гельмутам Колем перамагае на першых усенямецкіх выбарах з 1932 году
* 1992 — У Вялікабрытаніі адасланае першае ў сьвеце sms-паведамленьне

## Нараджэньні
* 1859 — Жорж-П’ер Сэра, францускі мастак
* 1866 — Станіслаў Шабунеўскі, беларускі архітэктар
* 1902 — Анатоль Вольны, беларускі пісьменьнік
* 1923 — Марыя Калас, опэрная сьпявачка
* 1923 — Аляксандар Якаўлеў, савецкі і расейскі палітычны дзяяч
* 1926 — Мілаш Мацоўрак, чэскі паэт, пісьменьнік, драматург, сцэнарыст
* 1934 — Васіль Несьцярэнка, беларускі фізык-ядзернік
* 1946 — Джані Вэрсачы, італьянскі мадэльер
* 1953 — Аляксандар Фінскі, беларускі скульптар
* 1959 — Міхал Андрасюк, пісьменьнік, журналіст
* 1978:
** Нэлі Фуртада, канадзкая сьпявачка
** Крыстафэр Ўолстэнголм, брытанскі музыка
* 1981 — Брытні Сьпірс, амэрыканская сьпявачка

## Сьмерці
* 1547 — Эрнан Картэс, гішпанскі канкісатадор
* 1594 — Герард Мэркатар (сапраўднае прозьвішча Крэмэр), флямандзкі картограф
* 1814 — Данат'ен Альфонс дэ Сад, францускі пісьменьнік, заснавальнік садызму
* 1916 — Франчэска Паўла Тосьці, італьянскі кампазытар, прыдворны музыка ангельскіх каралей
* 1918 — Эдмон Растан, францускі паэт, драматург
* 1919 — Марыя Доліна, сьпявачка
* 1939 — Арцём Вясёлы (сапраўднае імя Мікалай Качкуроў), пісьменьнік
* 1940 — Мікалай Кальцоў, біёляг, заснавальнік экспэрымэнтальнай біялёгіі ў Расеі і СССР, дырэктар створанага ім інстытуту экспэрымэнтальнай біялёгіі
* 1957 — Манфрэд Закэль, польскі нэўроляг і псыхіятар, прапанаваў выкарыстаньне шокавай тэрапіі для лекаваньня шызафрыніі
* 1965 — Хью Драйдэн, амэрыканскі фізык, дырэктар НАСА
* 1976 — Віктар Бязцэнны, Герой Савецкага Саюзу, удзельнік нямецка-савецкай вайны
* 1979 — Васіль Салаўёў-Сядой (сапраўднае прозьвішча Салаўёў), кампазытар, ляўрэат Ленінскай прэміі, народны артыст СССР, Герой Сацыялістычнай Працы
* 1980 — Рамэн Гары, францускі пісьменьнік, сцэнарыст і рэжысэр
* 1982 — Марціт Фэлдман, амэрыканскі актор і рэжысэр
* 1985 — Філіп Артур Ларкін, ангельскі паэт
* 1987:
** Якаў Зяльдовіч, савецкі фізык
** Дон Фултан Айзэлі, астранаўт НАСА
** Люіс Фэдэрыка Лелюар, аргентынскі біяхімік францускага паходжаньня, ляўрэат Нобэлеўскай прэміі 1970 году «за адкрыцьцё першага цукровага нуклеатыда і вывучэньне яго функцыяў у пераўтварэньні цукру ў біясынтэзе складаных вугляводаў»
* 1990:
** Эран Копланд, амэрыканскі кампазытар
** Робэрт Камінгс, амэрыканскі актор
* 1992 — Мікалай Ігнатовіч, Генэральны пракурор Беларусі
* 1993:
** Ігар Няфёдаў, актор («Авария — дочь мента», «Криминальный талант»)
** Паблё Эскабар, калюмбійскі наркабарон
* 2006 — Марышка Вэрэш, вакалістка галяндзкага гурта Shocking Blue, стала знакамітай дзякуючы песьні «Venus», якая ачольвала ў 1970 годзе гіт-парады ва ўсім сьвеце
* 2020:
** Барыс Плотнікаў, савецкі і расейскі актор тэатру і кіно
** Валеры Жыскар д’Эстэн 20-ты Прэзыдэнт Францускай Рэспублікі

## Сьвяты
* Лаос — Дзень незалежнасьці
* М’янма — Нацыянальнае Сьвята
* Аб’яднаныя Арабскія Эміраты — Дзень незалежнасьці

## Памятныя даты
* Міжнародны дзень барацьбы за адмену рабства